Koronavirus: Rasmiy statistikada kasallikdan davolanayotganlar soni 3 mingdan kamaydi

Rasmiy statistikada jami holatlar soni 55 mingdan oshgan: hozirgacha 55 401 kishida koronavirus aniqlangan. Ulardan 51 965 nafari tuzalgan.
Qurbonlar soni kamida 5 nafarga ortib, SSV statistikasi bo‘yicha o‘lim holatlari soni 459 nafarga yetdi.
Yangi holatlar (+448)

Kun davomida respublikaning 9 hududida tana harorati ko‘tarilgani hamda koronavirusga chalingan bemorlar bilan muloqotda bo‘lgani sababli namuna olingan fuqarolar orasida yangi kasallanish holatlari aniqlangan.
Tuzalganlar (+507)

Kun davomida respublikaning 10 hududida jami 507 nafar bemor tuzaldi va shu vaqtgacha kasallikdan forig‘ bo‘lganlar soni 51 ming 965 nafarga yetdi (94 foiz).
SSV 27 sentabr kuni yana 5 nafar bemor vafot etgani va shu vaqtgacha rasmiy statistikaga kiritilgan o‘lim holatlari soni 459taga yetgani haqida xabar qildi.

Ayni paytda tibbiyot muassasalarida 2 977 nafar bemor davolanmoqda, ulardan 725 nafari og‘ir, 299 nafari esa o‘ta og‘ir ahvolda.